wickkiey/tamil-wikipedia-chunked huggingface dataset:
# கூடல்மாணிக்கம் கோயில்

## சடங்குகளும் ஆண்டு விழாவும்

கேரளாவின் பெரும்பாலான கோயில்களில் ஒரு நாளைக்கு ஐந்து வேளை பூஜைகளும் மூன்று சீவேலிகளும் இருப்பது வழக்கம். ஆனால் கூடல்மாணிக்கத்தில் மூன்று வேளை பூஜைகள் மட்டுமே உள்ளன. சீவேலியும் இல்லை. இதன் சன்னதியில் உஷா பூஜையும் பந்தீரடி பூஜையும் இல்லை. வருடாந்த திருவிழாவின் போது மட்டுமே தெய்வம் ஊர்வலத்திற்கு வெளியே கொண்டு செல்லப்படுகிறது. எந்த தீபாராதானையும் இல்லை. தீபாராதானையைத் தொடங்க திட்டங்கள் உள்ளன. தீபாராதானை இல்லாத ஒரே கோயில் இதுவாகும்.  
பூஜைக்கு ஊதுபத்திகளோ கற்பூரமோ பயன்படுத்தப்படுவதில்லை. தெய்வத்திற்கான மலர் பிரசாதம் தாமரை, துளசி மற்றும் அரளி ஆகியவற்றைக் கொண்டுள்ளது. ஆனால் அவை கோயில் வளாகத்தில் வளர்க்கப்படுவதில்லை. பூசைக்காகவோ அல்லது மாலைகளை தயாரிப்பதற்காகவோ வேறு எந்த பூவும் எடுக்கப்படுவதில்லை. தாமரை மாலை தெய்வத்திற்கு ஒரு முக்கியமான பிரசாதமாகும். 101 தாமரை பூக்களுக்கு குறையாத ஒரு மாலை தெய்வத்திற்கு அணிவிக்கப்படும்.
<sup data-ve-ignore="true">&#x5B; *<span title="This claim needs references to reliable sources. (May 2011)">மேற்கோள் தேவை</span>* &#x5D;</sup>
இந்த கோயில் ஒவ்வொரு ஆண்டும் கொல்ல ஆண்டின் முதல் மாதத்தில் (ஏப்ரல் / மே) பத்து நாட்களுக்கு அதன் முதன்மைத் திருவிழாவை நடத்துகிறது. திருவிழாவின் முதல் நாள் உத்ரம் நட்சரத்திரம் வானில் தோன்றுவதிலிருந்து கணக்கிடப்படுகிறது. சடங்கு கொடியை ஏற்றுவதன் மூலம் குறிக்கப்படுகிறது. (அருகிலுள்ள திருச்சூரில் புகழ்பெற்ற திருச்சூர் பூரம் திருவிழாவிற்கு ஒரு நாள் கழித்து தொடக்க நாள் வருகிறது. )  
திருவிழாவின் ஒவ்வொரு நாளும், பஞ்சாரி மேளத்துடன் (புனித இசை) ஒரு சீவேலி ( கோயில் யானைகளின் ஊர்வலம்) இரண்டு முறை, காலையில் ஒரு முறை மற்றும் இரவில் ஒரு முறை நடைபெறும். இதில் பதினேழு யானைகள் பங்கேற்கின்றன. சீவேலியின் இரண்டு அம்சங்கள் கூடல்மாணிக்கம் கோயிலுக்கு தனித்துவமானவை: முதலில் இரண்டு குழந்தை யானைகள் ஊர்வலத்தில் சேர்க்கப்படும். ஒன்று தெய்வத்தை சுமந்து செல்லும் யானையின் ஒவ்வொரு பக்கத்திலும் நிற்கும். இரண்டாவதாக, ஏழு யானைகளின் தலைக்கவசங்கள் ( மலையாளத்தில் 'நெற்றி பட்டம்') தூய தங்கத்தால் செய்யப்பட்டவை, மீதமுள்ளவை தூய வெள்ளியால் செய்யப்பட்டவை. திருவிழாவின் கடைசி இரண்டு நாட்களில் பஞ்ச வாத்யம் (ஐந்து கருவிகளின் இசைக்குழுவிலிருந்து புனிதமான இசை) இடம்பெறுகிறது, திருவிழா திருவோணம் நட்சத்துரத்துடன் முடிகிறது.
# கூடல்மாணிக்கம் கோயில்

## குளங்கள்

கோயிலிலும் சுற்றிலும் நான்கு குளங்கள் உள்ளன. நான்கில் மிகப் பெரியது குட்டன் குளம், இது கிழக்குப் பகுதியில் உள்ள வளாகத்திற்கு வெளியே அமைந்துள்ளது. குளிப்பிணி தீர்த்தம் ஆகியவை வளாகத்திற்குள் அமைந்துள்ளது. குளிப்பிணி தீர்த்தம் முனிவர் குளிப்பிணி யால் புனிதமாக்கப்பட்டவை என நம்பப்படுகிறது. முனிவர் இந்த இடத்தில் ஒரு பெரிய வேள்வி நடத்தியதாக கருதப்படுகிறது. இந்த மூலத்திலிருந்து வரும் நீர் கோயிலுக்குள் நடக்கும் சடங்குகளுக்கு பயன்படுத்தப்படுகிறது.  
கோயிலுக்கு வெளியே உள்ள "குட்டன் குளத்தில்" தங்களைத் தூய்மைப்படுத்திய பின்னரே பூசாரிகள் விழாக்களில் பங்கேற்க அனுமதிக்கப்படுகிறார்கள். பின்னர் கருவறைக்குள் நுழைவதற்கு முன்பு "குளிப்பிணித் தீர்த்தம்" நீரில் மூழ்கி எழ வேண்டும். மேற்குப் பகுதியில் அமைந்துள்ள சுவருக்கு வெளியே உள்ள குளத்தை "பதின்ஜரக் குளம்" என்றும், தெற்குப் பகுதியில் அமைந்துள்ள வளாகத்திற்கு வெளியே உள்ள குளம் "தெக்கே குளம்" என்றும் அழைக்கப்படுகிறது. இந்த மூன்று நீர்நிலைகளும் கோயிலின் அளவைப் போலவே குறிப்பிடத்தக்க பகுதியைக் கொண்டுள்ளன. "குளிப்பிணி தீர்த்தம்" தவிர மற்ற மூன்று நீர்நிலைகள் பொதுமக்களுக்கு திறக்கப்பட்டுள்ளன.
# புன்னத்தூர் கோட்டை

**புன்னத்தூர் கோட்டை** (Punnathurkotta) என்பது கோட்டபாடியில் அமைந்துள்ள ஒரு கோட்டை மற்றும் முன்னாள் அரண்மனையாகும். இது தென்னிந்தியாவில் கேரள மாநிலத்தின் திருச்சூர் மாவட்டத்தில் உள்ள குருவாயூர் ஸ்ரீ கிருஷ்ணா கோயிலிலிருந்து சுமார் 2 கி.மீ தொலைவில் இது அமைந்துள்ளது.
# புன்னத்தூர் கோட்டை

## விளக்கம்

புன்னத்தூர்கோட்டை ஒரு காலத்தில் உள்ளூர் மன்னர்களின் அரண்மனையாக இருந்துள்ளது. ஆனால் இப்போது அரண்மனை மைதானம் குருவாயூர் கோயிலுக்கு சொந்தமான யானைகளை தங்க வைக்கப் பயன்படுகிறது. மேலும் *ஆனக்கோட்டா* ("யானைக் கோட்டை" என்று பொருள்) என்றும் பெயராக மருவியுள்ளது. இங்கு 86 யானைகள் தங்க வைக்கப்பட்டிருந்தன. ஆனால் தற்போது சுமார் 59 யானைகளே உள்ளன. யானைகள் குருவாயூர் குருவாயூரப்பன் கோயில் பக்தர்களால் வேண்டுதலுக்காக வழங்கப்பட்டவை ஆகும்.  
இது 'யானைகளின் அரண்மனை' என்றும் விவரிக்கப்படுகிறது யானைகள் சிறீ கிருட்டிணருக்கு சேவை செய்வதற்கும், ஆண்டு முழுவதும் நடக்கும் பல விழாக்களில் பங்கேற்பதற்கும் இந்த யானைகள் பயன்படுத்தப்படுகிறது. 82 வயதான இராமச்சந்திரன் என்ற ஒரு வயதான யானை இங்குள்ளது. *கஜபூசை* ( *யானைகளை வணங்குதல்* ) மற்றும் *ஆனயூட்டு* (யானைகளுக்கு உணவளித்தல்) ஆகிய சடங்குகள் விநாயகர் பிரசாதமாக இங்கு அனுசரிக்கப்படுகின்றன. புகழ்பெற்ற யானையான " குருவாயூர் கேசவன் " இங்கு தங்க வைக்கப்பட்டிருந்தது.  
இந்த வளாகத்தில் ஒரு நாலுகெட்டு வீடு ஒன்று உள்ளது. இது பாரம்பரிய செவ்வக வீடான இது மத்தியில் முற்றத்துடன் காணப்படுகிறது. இது புன்னத்தூர் ராஜாவுக்கு சொந்தமானது. இது மோசமாக பராமரிக்கப்பட்டு தற்போது பாகன்களுக்கான (மாவுத்தன்/பாப்பன்) பயிற்சிப் பள்ளியைக் கொண்டுள்ளது  
இந்த வளாகத்தில் சிவன் மற்றும் பகவதிக்கு அர்ப்பணிக்கப்பட்ட ஒரு கோயிலும் உள்ளது. புகழ்பெற்ற மலையாளத் திரைப்படமான " *ஒரு வடக்கன் வீரகாத* " ( மம்மூட்டி நடித்தது) என்ற படத்தின் சில காட்சிகள் இந்த இடத்தில் படமாக்கப்பட்டன. இதை பார்வையிடும் நேரம் காலை 9.00 மணி முதல் மாலை 5.00 மணி வரை. நுழைவுக் கட்டணம் வயது வந்தோருக்கு ரூ .10 மட்டும் பெறப்படுகிறது. வளாகத்திற்குள் புகைப்பட கருவியைப் பயன்படுத்த கூடுதலாக ரூ .25 வசூலிக்கப்படுகிறது. தற்போது புகைப்பட கருவி பயன்பாடு புன்னத்துர் கோட்டையில் அனுமதிக்கப்படுவதில்லை.
# புன்னத்தூர் கோட்டை

## விளக்கம்

### புன்னத்தூர்கோட்டையில் யானை முகாம்

குருவாயூர் கோயிலிலிருந்து 3 கி.மீ தூரத்தில் புன்னத்தூர் கோட்டையில் யானை முகாம் அமைந்துள்ளது. இந்த யானை முகாமில் 11.5 ஏக்கர் நிலத்தில் 58 யானைகள் உள்ளன. மேலும் அதிக எண்ணிக்கையிலான சிறைமீட்கப்பட்ட யானைகளும் உள்ளன. ஆனால் யானைகளின் நலன் குறித்து நியமிக்கப்பட்ட ஆய்வில் இந்த நடைமுறை இந்திய விலங்குகள் நல வாரியத்தால் விமர்சிக்கப்பட்டுள்ளது. இந்த ஆய்வில் யானைகளுக்கு சிகிச்சையளிப்பதில் பல வெளிப்படையான சிக்கல்கள் இருப்பதையும், அவற்றில் பல நடைமுறைப்படுத்தப்படாத தீர்வு நடவடிக்கைகளையும் பரிந்துரைத்தன.
# புன்னத்தூர் கோட்டை

## யானைகளைப் பராமரித்தல்

இங்கு ஒவ்வொரு யானைக்கும் மலையாள மொழியில் பாப்பன் (പാപ്പാൻ ) என்று அழைக்கப்படும் மூன்று யானைப் பாகன்கள் உள்ளனர். யானையை சிறிய கற்கள் மற்றும் தேங்காய்களின் நார்கள் ஆகியவற்றைக் கொண்டு உடலைத் தேய்த்து குளிக்க வைப்பதும், பாகன்களின் மிக முக்கியமான கடமையாகும் மழைக்காலத்தில், யானைகள் ஆயுர்வேத புத்துணர்ச்சி சிகிச்சைகளுக்கு உட்படுகின்றன. இதில் மூலிகைகள் சாறுகள் கொண்ட தண்ணீர் போன்றவை அடங்கும். இது மலையாள மொழியில் "சுக சிகிச்சா" என்று அழைக்கப்படுகிறது.
# புற நரம்பு பாதிப்பு

**புற நரம்பு பாதிப்பு** (Peripheral neuropathy) என்பது மூளை மற்றும் முதுகெலும்புப் பகுதி தவிர்த்து உடலில் அமையப்பெற்ற மற்ற பகுதிகளுக்கு தொடர்புடைய நரம்புகளில் ஏற்படும் பாதிப்பை குறிப்பதாகும். இவ்வகையான நரம்புகளின் பாதிப்பினால் உணர்வு மண்டலம், உடல் உருப்புகளின் இயக்கம், முக்கிய சுரப்பிகளின் தடை போன்றவை ஏற்பட்டு உடல் உறுப்புகள் செயல் இழந்து பாதிப்புக்குள்ளாகின்றன. இவ்வகையான நரம்புபாதிப்புகளில் ஒரு கட்டத்தில் ஒன்றுக்கு மேற்பட்ட நரம்புகள் கூட பாதிப்புக்குள்ளாகலாம். இவற்றுள் தன்னியக்க நரம்பு மண்டலம் (Autonomic nervous system), இயக்க நரம்பு மண்டலம் (Motor nerve) மற்றும் உணர்வுத் தொகுதி நரம்பு மண்டலம் போன்ற ஒவ்வொன்றிற்கும் வெவ்வேறு விதமான அறிகுறிகள் காணப்படும்.
# புற நரம்பு பாதிப்பு

## மேலும் பார்க்க

-
-
# கல்யாண்

**கல்யாண்** மகாராஷ்டிரா மாநிலத்தின் தானே மாவட்டத்தில் உள்ள ஒரு நகரம். கல்யாண்-டோம்பிலி மாநகராட்சியால் நிர்வகிக்கப்படும் இந்நகரம் மும்பை பெருநகரத்தின் (எம்.எம்.ஆர்) ஒரு பகுதியாகும்.  
கல்யாண் தானே மாவட்டத்தின் நிர்வாக பிரிவில் வட்டம் (தாலுகா) மட்டத்தில் உள்ளது. கல்யாண் நகரமும் அதன் அண்டை நகரமான டோம்பிவ்லி<nowiki/>யும் கூட்டாக கல்யாண் டோம்பிவ்லி மாநகராட்சியை உருவாக்குகின்றன. இது சுருக்கமாக கே.டி.எம்.சி. என்ற பகுதியாக கருதப்படுகிறது. வித்தல்வாடி, பிவான்டி, தானே, உல்காசு நகர், அம்பர்நாத் மற்றும் பத்லாப்பூர் நகராட்சி மன்றங்களுடன் இணைந்து மும்பை மாநகரத்தின் ஒரு பகுதியாக கல்யாண் நகரம் கருதப்படுகிறது. கல்யாண் மகாராஷ்டிராவின் 9 வது பெரிய நகரமாகவும், நாட்டின் 28 வது பெரிய நகரமாகவும் உள்ளது.
# கல்யாண்

## வரலாறு

சுதந்திரத்திற்கு முந்தைய பிரித்தானிய இந்தியப் பேரரசு காலத்தில் கல்யாண் நகரத்தினை கல்லியன், குல்லியன், காலியன் என்றும் சில சமயங்களில் காலியானி என்றும் அழைத்தனர். பல நூற்றாண்டுகளாக, முகலாயர்கள், போர்த்துகீசியர்கள் மற்றும் ஆங்கிலேயர்கள் உட்பட பல்வேறு வெளிநாட்டுப் படைகளின் தாக்குதல்களை இந்த நகரம் கண்டிருக்கிறது. படையெடுப்புகளுக்கு எதிரான ஒரே பாதுகாப்புக் கேடயமாக உள்ளூர் மக்களால் மராட்டியர்கள் மதிக்கப்பட்டனர்.  
கல்யாண் நகரத்தைச் சேர்ந்த ஆனந்தி கோபால் ஜோஷி மேற்கத்திய மருத்துவத்தில் பட்டம் பெற்ற முதல் இரண்டு இந்திய பெண்களில் ஒருவர். மற்றொருவர் கடம்பினி கங்கூலி. 1886 ஆம் ஆண்டு அமெரிக்காவில் மருத்துவ பட்டம் பெற்ற ஜோஷி, அமெரிக்க மண்ணில் காலடி வைத்த முதல் இந்து பெண் என்றும் நம்பப்படுகிறது.
# கல்யாண்

## கல்யாண் நகரைச் சுற்றி

கல்யாண் நகரம் ஒரு கோட்டைச் சுவரால் சூழப்பட்டிருந்தது. இந்த சுவரின் கட்டுமானம் ஷாஜகானின் ஆட்சிக் காலத்தில் தொடங்கி கி.பி 1694 இல் அவுரங்கசீப்பின் ஆட்சிக் காலத்தில் நிறைவடைந்தது. இந்த நகரச் சுவர் 4 வாயில்கள் மற்றும் 11 கோபுரங்களையும் கொண்டது. கோட்டைச் சுவர் சுமார் 70 ஏக்கர் பரப்பளவையும், தற்போதைய கணேஷ் காட் என்ற இடத்தையும், கல்யாண் சிற்றோடைக்கு அருகே ஒரு உயரமான மேட்டையும் உள்ளடக்கியது. 1570 ஆம் ஆண்டிலிருந்து இது ஒரு சிறந்த கோட்டையாக இருந்தது.
# கல்யாண்

## குடிமை வசதிகள்

700,000 க்கும் அதிகமான மக்கள்தொகை கொண்ட கல்யாண் 1983 இல் நிறுவப்பட்ட கல்யாண் டோம்பிவ்லி மாநகராட்சியின் ஒரு பகுதியாகும். இதில் கல்யாண், டோம்பிவ்லி, அம்பர்நாத் உட்பட 81 கிராமங்களும் நகராட்சிகளும் உள்ளன. இது மும்பை பெருநகர பகுதி (எம்.எம்.ஆர்) மற்றும் மாநிலத்தில், 209 சதுர கி.மீ. பரப்பளவில் உள்ள மிகப்பெரிய நகர்ப்புற உள்ளாட்சி அமைப்புகளில் ஒன்றாகும்.
# கல்யாண்

## அரசாங்கம்

கே.டி.எம்.சி என்பது இந்தியாவின் மகாராஷ்டிரா மாநிலத்தின் தானே மாவட்டத்தில் உள்ள ஒரு மாநகராட்சி ஆகும். கல்யாண் மற்றும் டோம்பிவ்லியின் இரட்டை நகரங்களை நிர்வகிக்க 1983 ஆம் ஆண்டில் ஒரு நகராட்சி நிறுவனம் உருவாக்கப்பட்டது. படித்த மக்கள் அதிகமிருந்த காரணத்தால் இது பெரும்பாலும் புனேவுக்குப் பிறகு மகாராஷ்டிராவின் இரண்டாவது கலாச்சார தலைநகரம் என்று அழைக்கப்படுகிறது. கல்யாண் பழங்காலத்திலிருந்தே துறைமுகமாக புகழ் பெற்றிருந்தது. இப்பகுதியில் ஒரு பிரதான துறைமுகமாக அதன் இருப்பு பற்றிய பதிவுகள் பண்டைய கிரேக்க கையெழுத்துப் பிரதிகளில் காணப்படுகின்றன. மத்திய இரயில்வேயில் சி.எஸ்.எம்.டி நிலையத்திலிருந்து சுமார் 48 கி.மீ. தொலைவில் உள்ள டோம்பிவ்லி இரயில் நிலையம் மகாராஷ்டிராவின் அனைத்து பகுதிகளையும் இரயில் மற்றும் சாலைப் போக்குவரத்து மூலம் இணைக்கிறது. இதில் கல்யாண் சந்திப்பு இந்தியாவின் மிக முக்கியமான சந்திப்புகளில் ஒன்றாகும். பெரும்பாலான வெளி இரயில்கள் இங்கு நிறுத்தப்படுகின்றன. அருகில் மும்பை விமான நிலையம் 40கி.மீ. தொலைவில் உள்ளது. கல்யாண் - டோம்பிவிலி மாநகர பேருந்து கல்யாண் மற்றும் இதர பகுதிகளை சாலைவழியாக இணைக்கிறன்றன..  
ஐரோலி - கடாய் நாகா (கல்யாண்) புதிய சாலைபணி விரைவாக நடைபெற்று வருகிறது. இந்த சாலை செயல்பாட்டுக்கு வந்தால் கல்யாண் - மும்பை புறநகர் பயணதுரம் 10 கிலோமீட்டர் குறையும் எனக் கணித்துள்ளனர். அதேபோல் கல்யாண-பிவண்டி மெட்ரோ ரயில் பணியும் நடைபெற்று வருகிறது...
# பாகூர்

**பாகூர்** **(Bahour)** என்பது, இந்தியாவின் புதுச்சேரி யூனியன் பிரதேசத்தில் உள்ள கொம்யூன், தாலுகா மற்றும் சட்டமன்றத் தொகுதி ஆகும். இது புதுச்சேரியின் 9 உண்மையான உறைவிடங்களில் 3 உட்பட 4 தொடர்ச்சியான பகுதிகளைக் கொண்டுள்ளது. இப்பகுதியில் உள்ள பாகூர் எரி, இரண்டாவது பெரிய மற்றும் மிகப் பழமையான நீர்ப்பாசன ஏரியாகும். இந்த ஏரி சோழர் காலத்தில் இருந்தது. பாகூரில் நிலத்தடியியல் பழுப்பு நிலக்கரி இருப்பது பற்றிய தகவல்களும் உள்ளன. ஆனால் அது கடலுக்கு அருகாமையில் இருப்பதாலும், கடல்நீரை வெளியேற்றுவதற்கான சாத்தியக்கூறுகள் காரணமாகவும் அகழப்படவில்லை. இதனால் இது, நிலத்தடி நீரை கலப்படமாக்குகிறது. புதுச்சேரிக்கு தெற்கே உள்ள கிராமங்களுக்கு இது ஒரு முக்கிய வழித்தடமாகும். மேலும் யூனியன் பிரதேசத்தின் தெற்கு எல்லையாகவும் உள்ளது. நெல் சாகுபடிக்கு ஏற்ற பகுதி என்பதால் இந்த நகரம் 'புதுச்சேரியின் அரிசி கிண்ணம்' என்றும் அழைக்கப்படுகிறது.
# பாகூர்

## வரலாறு

பாகூரின் வரலாற்றுப் பதிவு சோழர் காலத்திலிருந்தே உள்ளது. பாகூர் ஒரு பழங்கால கோவிலின் இருப்பிடமாகும். இங்குள்ள, ஸ்ரீ மூலஸ்தானம் உடையார் கோயில், 10 ஆம் நூற்றாண்டில் கட்டப்பட்டதாகும். இந்த கோயிலின் சுவர்களில், ராஷ்டிரகூட வம்சத்தின் மூன்றாம் அரசர் கிருஷ்ணா (III) எனப்படும் கண்ணாரா தேவன் பற்றிய குறிப்புகள் கல்வெட்டுகளில் காணப்படுகிறன. இந்த கோயிலை பல்லவர்கள் கலையிலிருந்து சோழர் பாணியிலான கட்டிடக்கலைக்கு மாற்றுவதைக் குறிக்கும் ஒன்றாக ஆராய்ச்சியாளர் *ஜுவே-டுப்ரூயில்* கருதினார். சதுர்தச வித்யா-பதினான்கு கற்றல் கிளைகளை (அதாவது நான்கு வேதங்கள், ஆறு வேதாகமகங்கள், மீமாம்சம், நியாயம், தர்ம சாஸ்திரம் மற்றும் புராணங்கள்) வழங்குவதற்காக அறியப்பட்ட இப்பகுதியில் வித்யாஸ்தான சமசுகிருத ஆய்வுகளுக்கான மையம் இருப்பதற்கான சான்றுகள் உள்ளன. இந்த மையத்தின் ஆதாரங்களை பல்லவ மன்னர் நிருபதுங்கவர்மனின் (கி.பி 869-800) கல்வெட்டுகள் மூலம் காணலாம். இதில் மூன்று கிராமங்களின் மானியங்கள் வித்யாஸ்தானத்திற்கு அரசரால் வழங்கப்பட்டதாக குறிப்பிடப்பட்டுள்ளது.  
ராஷ்டிரகூட மன்னர் மூன்றாம் கிருஷ்ணனின் கல்வெட்டுகள் பத்தாம் நூற்றாண்டுக்கு முந்தைய கிராம நிர்வாகத்தின் விரிவான அமைப்பைப் பற்றிய விவரத்தையும் தருகின்றன. மூலஸ்தானம் கோயிலின் கல்வெட்டுகள் கிராம நிர்வாகத்தை கவனித்த **பாகூரின் மாபெரும் சட்டமன்றம்** என்ற ஒரு சட்டசபையின் விவரத்தை அளிக்கின்றன. பாகூர் பற்றிய குறிப்புகள் "வாகூர் " என்றும் பின்னர் **ஸ்ரீ அழகிய சோழ சதுர்வேதிமங்கலம்** என்று முதலாம் ராஜராஜானின் 25 ஆம் ஆண்டு பிறந்த ஆட்சியாண்டு முதல் அழைக்கப்படுகிறது என்கிற குறிப்பு காணப்படுகிறது. தொல்பொருள் ஆராய்ச்சியாளரான குப்புசாமி தோண்டிய இறுதி சடங்குகளின் வரலாற்றுக்கு முந்தைய சான்றுகளும் இங்கே கண்டுபிடிக்கப்பட்டுள்ளன. இந்த பகுதியை வரலாற்றுக்கு முந்தைய முக்கியத்துவம் வாய்ந்த பகுதியாக மாற்றியது.
# பாகூர்

## பாகூர் ஏரி

பாகூர் ஏரி பாகூரில் உள்ள ஒரு முக்கிய சுற்றுலாத் தலமாகும். இது புதுச்சேரியில் உள்ள முக்கியமான பறவை பகுதிகளில் (ஐபிஏ) ஒன்றாகும். மற்றொன்று ஊசுட்டேரி ஆகும். இது புதுச்சேரி மாநிலத்தில் உள்ள இரண்டாவது பெரிய மற்றும் பழமையான நீர்ப்பாசன ஏரியாகும். இந்த ஏரி சோழர் காலத்திலிருந்து இருந்தது. கண்ணரதேவடின் கல்வெட்டுகள், இந்த ஏரியை **பெரிய ஏரி** என்றும், கடம்பு ஏரி (கடம்பு மரங்களால் சூழப்பட்ட ஏரி) என்றும் விவரிக்கிறது. ஏரியின் பாசனப் பகுதியியில் வரியாக நெல் எவ்வாறு வசூலிக்கப்பட்டது என்பதையும், வரி செலுத்தத் தவறியவருக்கு ஏரியைத் அகழும் பணி அளிக்கப்பட்டது குறித்து ராஜராஜனின் கல்வெட்டுகள் குறிப்பிடுகின்றன. **ஏரி வாரிய பெருமக்கள்** என்று அழைக்கப்படும் ஊர் சபையிர் குறித்த தகவல்களும் உள்ளன. அதன் பொறுப்பு ஏரியின் பராமரிப்பு மற்றும் அதன் நீரை முறையாக விநியோகிப்பது போன்றவை ஆகும்.  
சோழ மன்னன், முதலாம் ராஜேந்திரனின் கல்வெட்டுகளில், ஒவ்வொரு ஆண்டும், ஏரி பராமரிப்பு, நெல்லாக வரி வசூலிப்பதைத் தவிர, ஒவ்வொரு வருடமும், இரண்டு தண்டு அகலமாகவும், ஒரு தடியை ஆழமாகவும் அளவிடும் குழியை 10 முதல் 80 வயதுக்குட்பட்ட கிராமத்தின் தீண்டத்தகாதவர்கள் தவிர, ஒவ்வொரு உறுப்பினரும் அகழ வேண்டும் என்றும், வரி வசூலிக்கத் தவறினால் ஏரி பராமரிப்பு சபைக்கு கூட இழப்பீடு வடிவில் தண்டனைகள் நிறைவேற்றப்படும் என்றும் குறிப்பிடப்பட்டுள்ளது.
# பாகூர்

## மூலநாதசுவாமி கோயில்

பாகூரின் மையத்தில் மூலநாதசுவாமி கோயில் அமைந்துள்ளது. இந்த கோயில் சோழர் காலத்தைச் சேர்ந்தது. கோயிலில் உள்ள அற்புதமான சிற்பங்கள் சோழர்களின் கட்டிடக்கலைகளைக் காட்டுகிறது. இது ஒரு தொல்பொருள் நினைவுச்சின்னமாக அறிவிக்கப்பட்டுள்ளது மற்றும் இந்திய தொல்பொருள் துறையினால் பராமரிக்கப்படுகிறது.
# கோடம்பாக்கம் தொடருந்து நிலையம்

**கோடம்பாக்கம் தொடருந்து நிலையம்** (*Kodambakkam railway station*, நிலையக் குறியீடு:**MKK**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது.  
இது கோடம்பாக்கம், வடபழனி மற்றும் அசோக் நகர் ஆகிய நகரங்களின் போக்குவரத்துக்கு மிகவும் பயனுள்ளதாக இருக்கிறது. சென்னை எழும்பூர் முதல் காஞ்சிபுரம் வரை புறநகர் இரயில்கள் 1911இல் இயக்கியபோது, இந்த இரயில் நிலையம் இதற்கு முன்பே இருந்தது.
# கோடம்பாக்கம் தொடருந்து நிலையம்

## வரலாறு

இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.
# கோடம்பாக்கம் தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# தொக்கந்தின்சு ஆறு

**டோகாண்டின்ஸ் ஆறு** (*Tocantins River*) என்பது பிரேசிலில் உள்ள ஒரு ஆறு ஆகும். இது நாட்டின் மையத்தின் பாயும் உயிர்நாடிபோன்ற ஆறு ஆகும். டுபி மொழியில், இதன் பெயரின் பொருளானது "தூக்கானின் அலகு" ("டோக்கன்" க்கு தூக்கான் என்ற பொருளும் டி என்பது "அலகு" என்பதைக் குறிக்கிறது). இந்த ஆறு தெற்கிலிருந்து வடக்கு நோக்கி சுமார் 2,450 கி.மீ. வரை பாய்கிறது &nbsp; இது உண்மையில் அமேசான் ஆற்றின் ஒரு கிளை ஆறு அல்ல, ஏனெனில் இதன் நீர் அத்திலாந்திக் பெருங்கடலில் அமேசானுடன் சேர்ந்து பாய்கிறது. இது நான்கு பிரேசிலிய மாநிலங்கள் ( கோயிஸ், டோகாண்டின்ஸ், மாரஞ்ஞோ மற்றும் பாரே ) வழியாகப் பாய்கிறது மேலும் பிரேசிலின் புதியதாக உருவாக்கப்பட்ட ஒரு மாநிலத்துக்கு இதன் பெயர் இடப்பட்டது. இந்த மாநிலமானது 1988 ஆம் ஆண்டில் உருவாக்கப்பட்டது. அதற்கு முன்புவரை இது கோயிஸ் மாநிலத்தின் வடக்குப் பகுதியாக இருந்தது.  
டோகாண்டின்ஸ் ஆறானது தென் அமெரிக்காவின் மிகப்பெரிய தெளிந்த நீர் பாயும் ஆறுகளில் ஒன்றாகும்.
# தொக்கந்தின்சு ஆறு

## ஆற்றின் போக்கு

இந்த ஆறானது பெடரல் மாவட்டத்தின் மேற்கே பைரீனியஸ் என்று அழைக்கப்படும் மலை மாவட்டத்தில் தோன்றுகிறது. ஆனால் அதன் மேற்கு துணை ஆறான அரகுவா ஆறு, செர்ரா டோஸ் கயாபஸின் சரிவுகளில் அதன் தீவிர தெற்கு நீர்பகுதிகளைக் கொண்டுள்ளது. டோகாண்டிஸ் ஆற்றுடன் சங்கமிப்பதற்கு முன்னர் அரகுவியா 1,670 கி.மீ. பாய்கிறது, இதன் அளவு கிட்டத்தட்ட சமமாக இருக்கும். இதன் முக்கிய துணை ஆறான ரியோ தாஸ் மோர்டெஸ் தவிர, அரகுவேயா ஆற்றில் இருபது சிறிய கிளைகள் உள்ளன, இந்த நீர்பரப்பின் வழியாக பல மைல் தொலைவுக்கு தூர கேனோ என்னும் ஒரு வகையான நாட்டுப் படகுகள் செலுத்தப்படுகின்றன.  
டோகண்டிஸ் ஆறுக்குமரான்ஹோ மற்றும் பரணாடிங்கா என்று அழைக்கப்படும் இரண்டு துணை ஆறுகள், அவற்றைச் சுற்றியுள்ள மலைப்பகுதிகளில் இருந்து, குறிப்பாக தெற்கு மற்றும் தென்கிழக்கு பகுதிகளில் ஏராளமான தண்ணீரை கொண்டுவந்து சேர்கின்றன.
# தொக்கந்தின்சு ஆறு

## விலங்குகள்

டொகாண்டின்ஸ் ஆற்றுப் படுகையில் (இதில் அரகுவியா ஆறும் அடங்கும்) அமேசானிய மனாட்டீ, அரகுவேய ஆற்று ஒங்கில் மற்றும் டுகுக்சி போன்ற பல பெரிய நீர்வாழ் பாலூட்டிகளின் இருப்பிடமாக உள்ளது. மேலும் கறுப்பு கெய்மன், கண்கவர் கெய்மன் மற்றும் மஞ்சள் புள்ளி ஆற்று ஆமை போன்ற பெரிய ஊர்வன விலங்குகளும் உள்ளன.  
டொகாண்டின்ஸ் ஆற்றுப் படுகையில் மீன் இனங்களானது அதிக இனவளம் கொண்டவையாக உள்ளன, இருப்பினும் இது அமேசான் படுகை தரத்தைவிட குறைவாகவே உள்ளது. இதில் 175 க்கும் மேற்பட்ட அகணிய உயிரிகள் உட்பட 350 க்கும் மேற்பட்ட மீன் இனங்கள் பதிவு செய்யப்பட்டுள்ளன. சரசிடே (டெட்ராஸ் மற்றும் அதைச்சார்ந்தவை), லோரிகாரிடே (பிளெகோ கேட்ஃபிஷ் மற்றும் அதைச்சார்ந்தவை) மற்றும் ரிவுலிடே (தென் அமெரிக்க கில்லிஃபிஷ்) ஆகியவை மிகுதியான இனங்கள் கொண்ட விலங்கு குடும்பங்கள் ஆகும். பெரும்பாலான விலங்கினங்கள் அமேசானில் தோன்றியவை என்றாலும், சில பரனா ஆறு மற்றும் சாவோ பிரான்சிஸ்கோ ஆறுகளுடனான தொடர்பைக் காட்டுகின்றன. டோகாண்டிஸ் ஆறும் இந்த இரண்டு ஆறுகளும் வெவ்வேறு திசைகளில் பாய்கின்றன, ஆனால் இவை அனைத்திற்கும் ஆதாரமாக பிரேசிலிய பீடபூமியின் ஒரு பிராந்தியத்தில் உள்ளது அங்கு குறைந்த நீர்நிலை அவற்றுக்கிடையே சில பரிமாற்றங்களை அனுமதிக்கிறது. இதில் பல மீன் இனங்கள் உருவாகின்றன, ஆனால் இந்த மீன்கள் வலசை போதல் ஆற்றின் குறுக்கே கட்டப்பட்டுள்ள அணைகளால் தடைசெய்யப்படுகிறது. ஆற்றின் குறுக்கே பிரமாண்டமாக கட்டப்பட்ட டுகுருஸ் அணையால், ஆற்றின் ஒட்டம் மாறியது. இனால் சில சில விலங்கினங்கள் மோசமாக பாதிக்கப்பட்டன. மேலும் ஆற்றின் சில பகுதிகளில் இனப் பன்மையில் கணிசமான குறைவு ஏற்பட்டது.
# ஒளிரும் உயிரினங்கள்

下村 脩),
நோபல் பரிசு (GFP), 2008|]]  
**ஒளிரும் உயிரினங்கள்** (Bioluminescent organisms) என்பது உயிரொளிர்வு ஆற்றலைப் பெற்றுள்ள உயிரினங்களைக் குறிக்கும். உயிரினங்களில் மட்டுமல்லாது, சில உயிரில்லாப் பொருள்களிலிலிருந்தும் வெளிச்சம் உண்டாவதைக் கண்டறிந்துள்ளனர். அவற்றின் அக ஒளியால், அவை ஒளிர்வுடன் திகழுகின்றன. இவ்வாறு உயிரிகளும், உயிரற்ற பொருள்களும், தமக்குத் தாமே உண்டாக்கிய வெளிச்சத்தால், பிரகாசிப்பதை ஒளிர்தல் என்கிறோம். உயிர்ப் பொருள்களின் ஒளிர்தலில், சிறிது வேறுபாடுகள் நிகழ்தலால், அதை உயிர் ஒளிர்தல் என்று அழைக்கிறோம். யப்பான் நாட்டு போர் வீரர்கள், தங்களது வரைபடத்தினை இருளில் காண, இத்தகைய உயிரினத்தைப் பயன்படுத்தினர். 2008 ஆம் ஆண்டு இத்தகைய ஒரு உயிரினத்தினை விரிவாக ஆராய்ந்த ஒசமு சைமோமுரவுக்கு நோபல் பரிசு வழங்கப் பட்டது. அவர் கடல் வாழ் உயிரனங்களில் ஒன்றான ஜெல்லி மீன் இனத்தினை ஆராய்ந்ததால், அதற்குரிய புரதத்தினைக் கண்டறிந்தார். இப்புரதமானது (green fluorescent protein = GFP), குழந்தை மருத்துவத்தில் பெரிதும் பயனாகிறது. ஒவ்வொரு வகை உயிரினப் புரதமும், வெவ்வேறு நிறங்களை உமிழும் இயல்பைப் பெற்று இருக்கின்றன. உயிர்வளி இல்லாத சூழ்நிலையிலும், இப்புரதங்கள் ஒளிரும் இயல்பைப் பெறுவது, இப்புரதங்களின் சிறப்பாகும்.
# ஒளிரும் உயிரினங்கள்

## வகைகள்

ஒளிரும் உயிரினங்கள், பெரும்பாலும் கடலில் வசிக்கின்றன. நன்னீரில் வசிக்கும் உயிரினங்களுக்கு, இத்தகைய ஆற்றல் பெரும்பாலும் இல்லை என்பதற்குக் காரணம் தெரியவில்லை. இருவகையான தாவரங்களில் சுடர் வீசக் கூடியவையாக உள்ளன. சில பாக்டீரியாக்களும், சில காளான்களுமே இத்தகையத் திறனைப் பெற்றுள்ளன.  
ஒட்டுண்ணிகளான, சில பாக்டீரியா சிற்சில நேரங்களில், இறந்த மீனின் இறைச்சியைத் தாக்கி, அவற்றில் ஒளி உண்டாகச் செய்கின்றன. சில பாக்டீரியா கடற்கரையில் ஒதுங்கும் செடிகளுக்கிடையில், தத்தித் திரியும் மணல் தெள்ளுப்பூச்சியின் (Sand flea) உள் தசைகளைத் தாக்கி, அந்த உயிரியின் உடலை
ஒளிரச் செய்கின்றன. இறுதியில் அது வலுவிழந்த பின், அந்த ஒளியோடு இறக்கும். சில ஒளிரும் பாக்டீரியா, பிற உயிரினங்களுடன், கூட்டுயிர் வாழ்க்கையில் ஈடுபடுகின்றன. கிழக்கிந்தியத் தீவுகளில் ஒன்றான பாண்டாவில், *போட்டோபிளிபெரான் பால்ப்பிபிரேட்டஸ்* என்னும் ஒளிர்மை மீனின் கண் இமைகளின் கீழ், எப்போதும் ஒளி வீசும் பாக்டீரியா, கூட்டுறவில் வசிக்கும் ஓர் உறுப்புண்டு. அக்கண்ணின் தோல் மடிப்பு, அப்பாகத்தை மூடியும் திறந்தும், பாக்டீரியா உண்டாக்கும் ஒளியைத் தோன்றவும், மறையவும் செய்யும் திறனைப் பெற்றுள்ளது.  
குழியுடலிகளில், பல மெடுசாக்களுக்கு ஒளிரும் சக்தியுண்டு. *பெலாஜியா நாக்ட்டிலூக்கா* என்ற மெடுசாவின் மேல், புள்ளிகளாகவும், வரிகளாகவும் ஒளி வீசுகிறது. *பென்னாட்டுலா பாஸ்வோரியா* என்னும் உயிரினத்தைச் சற்றுத் தூண்டினால், அதன் ஒவ்வொரு பாலிப்பின் உட்புறத்திலுள்ள, எட்டுத் தசைத் தொகுதிகளும் ஒளியுண்டாக்கும் பொருளை வெளிப்படுத்தி, அதனால் முழு உயிரினமும் ஒளிரும். *பியூனி குலேரியா* என்ற 5 அல்லது 6 அடியுள்ள பெரிய கடல்பேனாவின், அச்சுப் பாகத்தில் உண்டாகும் சளி போன்ற பொருள், அப்பாகத்தை ஓர் அழகிய நிறத்துடன் ஒளிரச் செய்கிறது. ஆனால் இந்த உயிரினத் தொகுதியில், பாலிப்புக்கள் தனியாக ஒளிரும் இயல்பைப் பெற்றிருக்கவில்லை.  
மேற்கிந்தியத் தீவுகளிகளில் வாழும், *ஓடான்டாசில்லிசு* என்ற கடற்புழுவானது, கடற்பாறை இடுக்குகளில் வாழும் இயல்புடையனவாகும். இப்புழுக்கள் இனப்பெருக்கம் செய்வதற்கு, ஆண்டில் ஆறு தடவைகள் மட்டும், நிலவு மூன்றாம் நிலையிலிருக்கும்போது வெளியே வரும் உடலியகத்தினைப் பெற்றுள்ளன. அவைகளின் கருக்காலத்தில், முதலில் பெண் புழுக்கள், திடீரென மாலையில் மங்கலான நேரத்திலோ அல்லது இருண்ட நேரத்திலோ வெளியே வந்து, ஒளி வீசும் கோழைப் போன்ற பொருளோடு, அதனின் இனப்பெருக்க முட்டைகளை இடும். இவ்வொளியைக் கண்ட ஆண் புழுக்கள், பாறை இடுக்குகளில் இருந்து வெளிவந்து, தம்முடைய விந்தணுக்களை கசிவுறச் செய்து, கருவுறத்தலை ஏற்படுத்துகின்றன. இப்புழுக்களின் வெளிச்சத்தைத்தான், கொலம்பசும் அவர் மாலுமிகளும் முதற் பிரயாணத்தின் போது, பகாமா தீவில் இறங்கும் முன், அங்குள்ள மக்களின் படகுகளிலிருந்து வரும் வெளிச்சம் என்று தப்பாக எண்ணியதாக வரலாற்றுப்பதிவுகள் உள்ளன.
# மாம்பலம் தொடருந்து நிலையம்

## பயணிகள் எண்ணிக்கை

சென்னை நகரின் பரபரப்பான இரயில் நிலையங்களில் ஒன்றான மாம்பலம் இரயில் நிலையம், ஒரு நாளைக்கு 200,000 பயணிகளை கையாளுகிறது.
# மாம்பலம் தொடருந்து நிலையம்

## வசதிகள்

ஒரு நாளைக்கு சுமார் பத்தொன்பது விரைவுத் தொடருந்து மற்றும் பயணிகள் தொடருந்து, இந்நிலையத்தின் வழியாக செல்கின்றன.  
இந்நிலையத்தில் உள்ள வாகன நிறுத்துமிடத்தில் சுமார் 500 முதல் 600 இருசக்கர வாகனங்கள் நிறுத்தி வைக்க முடியும்.  
இந்நிலையத்தின் தெற்கு பகுதியில் தி. நகர் ரங்கநாதன் தெருவில் இறங்கும் ஒரு நடைப்பாலம் உள்ளது. இருப்பினும், மக்களின் கோரிக்கையை ஏற்று, இரண்டாவது நடைப்பாலம் 2014 ஆம் ஆண்டு வடக்கு பகுதியில் கட்டப்பட்டது. இந்த நிலையத்தில் பயணிகள் முன்பதிவு மையம் அமைந்துள்ளது. அதனால் தி. நகர், மேற்கு மாம்பலம், கோடம்பாக்கம், மற்றும் வடபழனி உள்ளிட்ட சுற்றுப்புறங்களில் வசிப்பவர்களுக்கு மிகவும் வசதியாக உள்ளது. இங்கு பயணச்சீட்டு முன்பதிவு செய்வதற்கு பத்து சேவை மையமும், விசாரணைகளுக்கான மற்றொரு சேவை மையமும் கொண்டுள்ளது, மேலும் தினமும் 2,500 பயணச்சீட்டுகள் விற்பனை ஆகிறது.
# மாம்பலம் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, மாம்பலம் தொடருந்து நிலையத்தை புதுப்பிக்கும் பணிக்கு 14.70 கோடி ரூபாய் ஒதுக்கப்பட்டுள்ளது.
# மாம்பலம் தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடருந்து நிலையம்
- தாம்பரம் தொடருந்து நிலையம்
# பிபின் இராவத்

**ஜெனரல் பிபின் இராவத்** (*General Bipin Rawat*, பரம் விசிட்ட சேவா பதக்கம், உத்தம் சேவா பதக்கம், அதி விசிட்ட சேவா பதக்கம், யுத் சேவா பதக்கம், விசிட்ட சேவா பதக்கம்) (மார்ச் 16, 1958 - திசம்பர் 8, 2021) இந்தியத் தரைப்படையின் 27-வது தலைமைப் படைத்தலைவராக பணியாற்றிய இவரை, இந்தியாவின் முதலாவது பாதுகாப்புப்படைகளின் தலைமைப் படைத்தலைவராக, இந்தியக் குடியரசுத் தலைவர் 2019 திசம்பர் 30 அன்று நியமித்தார். இவர் இந்தியப் பாதுகாப்புப்படைகளின் தலைமைப் படைத்தலைவராக 2020 சனவரி 1 அன்று பதவி ஏற்றார். 2021 திசம்பர் 8 ஆம் நாள், தமிழ்நாட்டின், குன்னூர் அருகே பிபின் இராவத் பயணித்த இராணுவ உலங்கூர்தி மோசமான வானிலை காரணமாக விபத்துக்குள்ளானதில், படுகாயமடைந்து உயிரிழந்தார்.
# பிபின் இராவத்

## இளமைக் காலம்

இராவத் உத்தரகண்ட் மாநிலத்தில் உள்ள பவுரியில், இந்து கர்வாலி குடும்பத்தில் பிறந்தார். இவரது குடும்பத்தினைச் சார்ந்தவர்கள் பல தலைமுறைகளாக இந்திய ராணுவத்தில் பணியாற்றி வருகின்றனர். இவரது தந்தை இலட்சுமண் சிங் இராவத், பவுரி கர்வால் மாவட்டத்தின் சைஞ்ச் கிராமத்தைச் சேர்ந்தவர். இவர் துணைத் தலைமை பதவி வரை உயர்ந்தார். இவரது தாயார் உத்தர்காஷி மாவட்டத்தைச் சேர்ந்தவர். இவர் உத்தர்காஷியின் முன்னாள் சட்டமன்ற உறுப்பினரான, கிசன் சிங் பர்மரின் மகள் ஆவார்.  
இராவத் டேராடூனில் உள்ள கேம்ப்ரியன் ஹால் பள்ளியிலும், சிம்லாவில் உள்ள தூய எட்வர்ட் பள்ளியிலும் கல்வி பயின்றார். பின்னர் தேசிய பாதுகாப்பு கல்லூரி, கடக்வாஸ்லா மற்றும் இந்திய ராணுவ பயிற்சி கல்லூரி, டேராடூனில் சேர்ந்தார். இங்கு இவருக்கு 'போர் வாள்' விருது வழங்கப்பட்டது.  
இராவத், தமிழ்நாடு, குன்னூர் வெலிங்டனில் உள்ள இராணுவப் பணியாளர் பயிற்சி கல்லூரியில் இளநிலைப் பட்டமும் மற்றும் ஐக்கிய நாட்டின் இராணுவ கல்லூரியில் பாதுகாப்பு தொடர்பாக பயிற்சியும், சென்னைப் பல்கலைக்கழகத்தில் பாதுகாப்பு தொடர்பாக ஆய்வியல் நிறைஞர் பட்டமும் பெற்றுள்ளார். இதனுடன் மேலாண்மை மற்றும் கணினிப் படிப்பில் பட்டயப்படிப்பில் தேர்ச்சியும் பெற்றுள்ளார். 2011ஆம் ஆண்டில், மீரட்டில் உள்ள சவுத்ரி சரண் சிங் பல்கலைக்கழகம், இராணுவ ஊடக மூலோபாய ஆய்வுகள் குறித்த இவரது ஆராய்ச்சிக்காக இவருக்கு முனைவர் பட்டம் வழங்கியது.
# பிபின் இராவத்

## விருதுகள்

இராவத்தின் 40 ஆண்டுகால இராணுவச் சேவையினை அங்கீகரிக்கும் வகையில் பல விருதுகள் இவருக்கு வழங்கப்பட்டுள்ளது. இதில் குறிப்பிடத்தக்கவை: பரம் விசிட்ட சேவா பதக்கம், உத்தம் சேவா பதக்கம், அதி விசிட்ட சேவா பதக்கம், யுத் சேவா பதக்கம், சேனா பதக்கம், விசிட்ட சேவா பதக்கம் (இருமுறை), இவரது சிறப்பான சேவைக்காக இவருக்கு வழங்கப்பட்டது.
இந்திய அரசு இவருக்கு 2022ஆம் ஆண்டிற்கான பத்ம விபூசண் விருதினை இவரது மறைவிற்கு பின்னர் வழங்கியது.
# பிபின் இராவத்

## விபத்து

திசம்பர் 8, 2021 அன்று, இராவத், தனது மனைவி மற்றும் பலருடன் இந்திய விமானப்படையின் மில் எம்.ஐ.-17 உலங்கு வானூர்தியில், தமிழ்நாட்டின் குன்னூரில் சூலூர் விமானப்படை தளத்திலிருந்து வெலிங்டனில் உள்ள இராணுவப் பணியாளர் பயிற்சிக் கல்லூரிக்கு சொற்பொழிவாற்றச் செல்லும் வழியில் விபத்துக்குள்ளானர். உலங்கு வானூர்தியில் பயணம் செய்த இராவத், இராவத்தின் மனைவி மற்றும் 11 பேரின் மரணம் குறித்து இந்திய விமானப்படையால் பின்னர் உறுதி செய்யப்பட்டது.
# டி. ஆர். நாகராஜ்

**முனைவர் டி.ஆர்.நாகராஜ்** ( (1954-1998) ஒரு இந்திய கலாச்சார விமர்சகரும், அரசியல் வர்ணனையாளரும் மற்றும் இடைக்கால மற்றும் நவீன கன்னட கவிதைகளைப் படைக்கும் எழுத்தாளரும் ஆவார். இவர் கன்னடம் மற்றும் ஆங்கில மொழிகளில் எழுதி வந்தார். தலித் இயக்கத்தில் ஈடுபாடு கொண்டவர் ஆவார். சாகித்யா கதனா என்ற படைப்புக்காக சாகித்ய அகாதமி விருதினைப் பெற்றார். தலித் மற்றும் பகுஜன் அரசியலில் புதிய வெளிச்சம் போட்ட சில இந்திய சிந்தனையாளர்களில் இவரும் ஒருவர் ஆவார். சாதி அமைப்பு மற்றும் தீண்டாமைப் பிரச்சினை குறித்த காந்தி - அம்பேத்கர் ஆகியோரிடையேயான விவாதத்தை 21 ஆம் நூற்றாண்டில் இந்தியாவின் தலைவிதியைத் தீர்மானிக்கும் மிக முக்கியமான சமகால விவாதமாக அவர் கருதினார்.
# டி. ஆர். நாகராஜ்

## ஆரம்ப கால வாழ்க்கை

டோடபல்லபுரா ராமையா நாகராஜ் பிப்ரவரி 20, 1954 அன்று இந்தியாவின் மைசூர் மாநிலத்தில் (இன்றைய கர்நாடகா ) டோடபல்லாபூரில் ராமையா மற்றும் அக்கையம்மா ஆகியோருக்கு மகனாகப் பிறந்தார். அவரது குடும்பம் நெசவாளர் சமூகத்தைச் சேர்ந்தது ஆகும். அவரது தந்தை ஒரு ஆசிரியர். நாகராஜ் தனது சொந்த ஊரில் கல்வி பயின்றார், அதன் பிறகு பெங்களூரு அரசு கலை மற்றும் அறிவியல் கல்லூரியில் பயின்றார். அவர் கல்லூரியில் ஒரு சிறந்த விவாதக்காரராக அறியப்பட்டார். இந்த காலகட்டத்தில் கல்லூரிகளுக்கிடையேயான விவாதங்களின் போது தான் அவருக்கு தலித் மற்றும் பகுஜன் அரசியலில் ஆர்வம் ஏற்பட்டது.  
நாகராஜ் தனது உயர் கல்விக்காக பெங்களூர் பல்கலைக்கழகத்திற்குச் சென்றார். அங்கு அவர் முதுகலைப் பட்டத்தைப் பெற்றார். 1975 ஆம் ஆண்டில், பெங்களூரு பல்கலைக்கழகத்தின் கன்னடத் துறையில் (முன்னதாக கன்னட அத்யாயனா என்று அறியப்பட்டது) முறையான ஆய்வு மாணவராக சேர்ந்தார். பெங்களூரு பல்கலைக்கழகத்தில் தனது முனைவர் பட்டத்தைப் பெற்றதோடு அங்கேயே கன்னட கல்விப்புலத்தில் பணியில் சேர்ந்தார்.
# டி. ஆர். நாகராஜ்

## தொழில் மற்றும் எழுத்து வாழ்க்கை

நாகராஜ் பெங்களூர் பல்கலைக்கழகத்தில் விரைவாக உயர்ந்த நிலையை அடைந்தார். அங்கு அவர் வாசகர் என்ற நிலையை அடைந்து, பின்னர், 1998 ஆம் ஆண்டில் இறப்பதற்கு சற்று முன்பு, புதிதாக நிறுவப்பட்ட கைலாசம் என்ற இருக்கைக்கு அவர் பெயரிடப்பட்டது.  
பெங்களூரு பல்கலைக்கழகத்தின் கன்னடத் துறையுடன் தான் கொண்டிருந்த முதன்மையான பணியிணைப்பைத் தவிர, நாகராஜ் சிம்லாவின் இந்திய மேம்பட்ட ஆய்வுக் கழகத்தில் (1993–4) கூட்டாளராகவும் இருந்தார்; வளரும் சமூகங்களிற்கான ஆய்விற்கான மையத்தில் (சி.எஸ்.டி.எஸ்), டெல்லி (1994–6) மூத்த கூட்டாளராகவும், சிகாகோ பல்கலைக்கழகத்தில் (1997 மற்றும் 1998) தெற்காசிய மொழிகள் மற்றும் நாகரிகங்கள் துறையில் கெளரவ பேராசிரியராகவும் பணியாற்றினார்.  
நாகராஜ் கன்னடத்தில் பல கட்டுரைகளையும், ஆறு புத்தகங்களையும் எழுதியுள்ளார். உருது இலக்கியத்தின் ஒரு தொகுப்பு உட்பட 15 கன்னடப் புத்தகங்களையும் அவர் திருத்தியுள்ளார். பிளேமிங் ஃபீட் என்பது இவரால் எழுதப்பட்ட இந்திய தலித் இயக்கம் பற்றிய கட்டுரைகளின் தொகுப்பாகும். அதன் தலைப்புக் கட்டுரை "பிளேமிங் ஃபீட்" என்பது மகாத்மா காந்தி மற்றும் பி. ஆர். அம்பேத்கார் ஆகியோர் தலித்திய விடுதலை அறிவிப்பு தொடர்பான தமது மாறுபட்ட தத்துவங்களை விவாதிக்கிறது. இந்தப் புத்தகத்தின் திருத்தப்பட்ட மற்றும் விரிவாக்கப்பட்ட பதிப்பு இவரது மரணத்திற்குப் பின் 2011 ஆம் ஆண்டில் (தி ஃபிளேமிங் ஃபீட் மற்றும் பிற கட்டுரைகள்) இந்தியாவில் தலித் இயக்கம் என்ற பெயரில் வெளியிடப்பட்டது.  
1998 ஆம் ஆண்டில் அவரது இறப்பின் போது அவர் சப்தானாவின் (மொழிபெயர்ப்புக்கான மையம், இந்திய சாகித்ய அகாதெமியின் ஒரு திட்டம்) இயக்குநராகவும், எக்கோடுவினுடைய அக்சர பிரகாசன அமைப்பினால் பதிப்பிக்கப்பட்ட ஒரு திறனாய்வுப் பணித் தொடரான அக்சர சிந்தனா என்பதன் தொகுப்பாசிரியராகவும் இருந்தார். அவருடைய இறப்பிற்கு முந்தைய மாதங்களில்,"தலித் இலக்கிய விமர்சனத்திற்கான ஒரு புதிய வடிவமைப்பாக பெண்ணியத்தின் தன்மையை ஆராய்தல்" என்ற ஆய்வுப் பணியில் ஈடுபட்டிருந்தார்.
# அக்கெனதென்

**அக்கேனதேன்** அல்லது **நான்காம் அமென்கோதேப்** (**Akhenaten**) (; also spelled **Echnaton**, **Akhenaton**, **Ikhnaton**, and **Khuenaten**; பார்வோன் அக்கெனதேன் புது எகிப்து இராச்சியத்தை (கிமு 1351–1334) 17 ஆண்டுகள் ஆண்ட 18-ஆம் வம்சத்தின் 9-ஆம் பார்வோன் ஆவார். இவர் கிமு 1336 அல்லது 1334-இல் மறைந்தார்.  
இவர் தனது இஷ்ட தெய்வமான சூரியக் கடவுளான இராவின் சூரியக் கதிர்களின் தேவதையான அதின் வழிபாட்டை பண்டைய எகிப்தில் புகுத்தியவர். அதின் கடவுளைப் பெருமைபடுத்தும் வகையில், தனது ஐந்தாம் ஆண்டு ஆட்சியின் போது, தனது இயற்பெயரான **நான்காம் அமென்கோதேப்** என்பதை **அக்கெனதேன்** எனப்பெயர் மாற்றிக் கொண்டவர். மேலும் எகிப்தில் பல கடவுள் வழிபாட்டை ஒழித்து மக்கள் அனைவரும் அதின் கடவுளை மட்டும் வழிபடும் ஓரிறைக் கொள்கையை நடைமுறைப்படுத்தினார்.  
இவரது பட்டத்து இராணி நெஃபர்டீட்டீ அழகும், அறிவும் நிரம்பியவள். அக்கேனதெனின் மறைவிற்குப் பின் பத்தொன்பதாம் வம்ச மன்னர்கள், அக்கெனதென் நிறுவிய கல்லறைகள் மற்றும் கோயில்கள் அழித்ததுடன், எகிப்திய மன்னர்களின் பட்டியலிலிருந்து அக்கெனதேனின் பெயர் நீக்கப்பட்டது. மேலும் அவரது (அதின் கடவுளின்) ஓரிறை வழிபாட்டுக் கொள்கை ஒழிந்து, எகிப்தில் மீண்டும் பாரம்பரியக் கடவுள்களின் வழிபாடு படிப்படியாக வளர்ந்தது.  
கிபி பத்தொன்பதாம் நூற்றாண்டில் நடைபெற்ற தொல்லியல் அகழாய்வில், பார்வோன் அக்கெனதேன் நிறுவிய அமர்னா நகரமும், அதின் கடவுளின் கோயிலும் கண்டுபிடிக்கப்பட்டது.  
1907-இல் பண்டைய அமர்னா அகழாய்வில் பார்வோன் அக்கெனதேன் மற்றும் அவர் மகன் துட்டன்காமனின் கல்லறைகள் கண்டிபிடிக்கப்பட்டது.
# அக்கெனதென்

## நான்காம் அமென்கொதேப்பின் ஆட்சி

புது எகிப்து இராச்சியத்தை ஆண்ட எகிப்தின் பதினெட்டாம் வம்சத்தை சேர்ந்த பார்வோன் மூன்றாம் அமென்கோதேப் - இராணி தீயுவின் மகன் நான்காம் அமென்கோதேப் ஆவார்.
மூன்றாம் அமென்கோதேப் தனது ஆட்சியின் இறுதி எட்டு ஆண்டு காலம் வரை தன் மகன் நான்காம் அமென்கோதேப் எனும் அக்கெனதேனுடன் ஆட்சியை பகிர்ந்து கொண்டு ஆண்டார்.  
நான்காம் அமென்கொதேப் எனும் பெயரை அக்கெனதென் என மாற்றிக் கொளவதற்கு முன்னிருந்த வெண்கலத் தகடு, பிரித்தானிய அருங்காட்சியகம்]]  
தீபை நகரத்தில் மணி மகுடம் சூடிய நான்காம் அமென்கோதேப் எனும் அக்கெனதென், புதிய நகரத்தை நிறுவத் துவங்கினார்.
தீபை நகரத்தில், தனது இஷ்ட தெய்வமான இராவின் சூரியக் கதிர்களின் தெய்வமான அதின் கடவுளுக்கு கோயில் மற்றும் அரன்மனைகளை எழுப்பினார்.
# அக்கெனதென்

## பெயர் மாற்றம்

பார்வோன் நான்காம் அமென்கொதேப் தனது ஆட்சிக் காலத்தின் ஐந்தாம் ஆண்டில் அமர்னா நகரத்தில் வருகை புரிந்து, தனது பெயரை அக்கெனதென் என அலுவல் முறைப்படி மாற்றிக் கொண்டார்.
# அக்கெனதென்

## சமயக் கொள்கைகள்

எனும் சூரியக் கதிர் கடவுளை வழிபடுதல்]]  
பண்டைய எகிப்தின் குறிப்புகள், பார்வோன் அக்கெனதென், தான் சீரமைத்த அதின் சமயக் கொள்கைகளை தன் குடிமக்கள் மீது வலுக்கட்டாயமாக திணித்தார் எனக்குறிப்பிடுகிறது.எகிப்தில் முக்கியத்தும் பெற்ற அமூன் கடவுள் உள்ளிட்ட பல கடவுள்களின் பெயரை மாற்றிக் குறிப்பிட்டார். பண்டைய எகிப்தின் அனைத்து கடவுள்களையும், தான் வனங்கும் சூரியக் கடவுளான அதெனுக்கு கீழாகக் கருதி வழிபட வைத்தார். ஓரசு தெய்வத்தின் கண் வடிவத்தைத் தாயத்தாக கழுத்தில் கட்டி கொள்ள மக்களை வலியுறுத்தினார். பார்வோன் அக்கெனதெனின் இறப்பிற்குப் பின்னர் பத்தாண்டுகளில், பண்டிய எகிப்தில், பழைய சமய வழிபாடுகள் மீண்டும் படிப்படியாக வளரத்துவங்கியது.  
அக்கெனதெனின் ஆட்சிக் காலத்தில் நிறுவப்பட்ட பெரும்பாலான கோயில்கள் மற்றும் கட்டிட அமைப்புகள், அவரின் இறப்பிற்குப் பின் எகிப்தின் பத்தொன்பதாம் வம்ச பார்வோன்களால் அழிக்கப்பட்டது. அழிக்கப்பட்ட கட்டிட கற்களை புதிதாக நிறுவப்பட்ட கல்லறைக் கோயில்களின் அஸ்திவாரக் கற்களாகப் பயன்படுத்தப்பட்டது.
# அக்கெனதென்

## அக்கெனதென் மற்றும் குடும்பச் சிற்பங்கள்

அக்கெனதெனின் ஆட்சிக் காலத்தில் அனைத்துத் துறைகளிலும் கலைநயம் சிறப்பாக விளங்கியது. பண்டைய எகிப்தியக் கோயில்கள் மற்றும் பிரமிடுகள் மற்றும் கல்லறைகளில் அரச குடும்பத்தினர், பொது மக்கள், விலங்குகள் மற்றும் தாவரங்களின் சித்திரங்கள், உருவச்சிலைகள் நிறுவப்பட்டது.  
அக்கெதென் நீல நிற மகுடத்தை அணிந்திருக்கும் காட்சி]]
பார்வோன் அக்கெதென் மற்றும் அவர்தம் இராணி நெஃபர்டீட்டீ மற்றும் குழந்தைகள் அதின் எனும் சூரியக் கடவுளின் கதிர்களை வழிபடும் சிற்பங்கங்களும், மற்றும் இராணி நெஃபர்டீட்டீயின் அழகிய சிற்பங்கள் கலைநயத்துடன் செதுக்கப்பட்டது.  
அக்கெதென் மற்றும் இராணி **நெஃபர்டீட்டீ** உருவங்கள், (கிமு 1352 - 1336)]]
# அக்கெனதென்

## அக்கெனதென் மற்றும் குடும்பச் சிற்பங்கள்

### குடும்பம் மற்றும் உறவினர்கள்

அக்கெதென், இராணி நெஃபர்டீட்டீ மற்றும் குழந்தைகள் அதின் எனும் சூரியக் கடவுளை வழிபடுதல்</>]]
பார்வோன் அக்கெனதெனனுக்கு நெஃபர்டீட்டீ,கியா, மெரிததென் மற்றும் தாடுக்கிபா என நான்கு மனைவியரும், சமென்கரே, மெரிததேன், மெக்கேததென், அன்கேஸ்செனமூன், நெபெர்நெபெருவாதென் தசெரித், நெபெநெருருரே, துட்டன்காமன் என எட்டு மகன்களும் இளவரசி செதெபென்ரே என்ற மகளும் இருந்தனர்.
# அக்கெனதென்

## வெளிநாட்டு உறவுகள்

களில் ஆப்பெழுத்தில் எழுதப்பட்ட அமர்னா கடிதங்களில் ஒன்று]]  
அக்கெனதெனின் கல்லறைக் கோயிலில் அகழாய்வில் கண்டெடுத்த முக்கியமான அமர்னா கடிதங்கள் மூலம், அக்கெனதெனின் ஆட்சி முறை, பண்டைய எகிப்தின் வெளிநாட்டுக் கொள்கைகள் அறியமுடிகிறது. மெசொப்பொத்தேமியா உள்ள மித்தானி, இட்டைட்டு, அசிரிய மன்னர்கள், எகிப்திய பார்வோன்களுக்கு, களிமண் பலகைகளில் ஆப்பெழுத்தில் எழுதிய கடிதங்கள் வாயிலாக நிதியுதவியாக கட்டித் தங்கம் கேட்டதையும், பார்வோன் அக்கெனதெனை தங்களின் பேரரசராக ஏற்றதும் தெரியவருகிறது. மித்தானி இராச்சிய மன்னர் தன் மகள் தாடுக்கெப்பாவை அக்கெனதெனுக்கு மணமுடித்துக் கொடுத்தார் என்ற செய்தி அமர்னா கடிதங்கள் மூலம் தெரியவருகிறது.
# அக்கெனதென்

## இறப்பு, கல்லறை மற்றும் வாரிசுகள்

பார்வோன் அக்கெனதென் தனது ஆட்சிக் காலத்தின் 17-வது ஆண்டில் இறந்ததாக தொல்லியல் அறிஞர்கள் கருதுகின்றனர். இவரது கல்லறை தீபை நகரத்தில் எழுப்பட்டது. இவரது மறைவிற்குப் பின் அவரது மகன் துட்டன்காமன் எகிப்தின் அரியணை ஏறினார்.
# அக்கெனதென்

## இதனையும் காண்க

- பண்டைய எகிப்திய அரசமரபுகள்
- எகிப்திய சூரியக் கோயில்கள்  
=
# பந்தாவ்கர் கோட்டை

**பந்தாவ்கர் கோட்டை** இந்தியாவின்மத்தியப் பிரதேச மாநிலத்தின் உமரியா மாவட்டத்தில் உள்ள பந்தாவ்கர் மலையில் அமைந்துள்ளது. இது கடல் மட்டத்திலிருந்து 811 மீட்டர் உயரத்தில் பந்தாவ்கர் தேசிய பூங்காவின் மையத்தில் அமைந்துள்ளது. சாய்ந்த பள்ளத்தாக்குகளால் பிரிக்கப்பட்ட பல சிறிய மலைகளால் இது சூழப்பட்டுள்ளது. உள்நாட்டில் 'போஹெரா' என்று அழைக்கப்படும் இந்த பள்ளத்தாக்குகள் சிறிய, சதுப்பு நில புல்வெளிகளில் முடிவடைகின்றன. இந்தியாவில் ஆபத்தான பல கழுகு உயிரினங்களுக்கு இந்த கோட்டை இருப்பிடமாக உள்ளது.
# பந்தாவ்கர் கோட்டை

## தோற்றம்

பந்தாவ்கர் கோட்டை எப்போது கட்டப்பட்டது என்பதைக் காட்ட எந்த பதிவுகளும் கிடைக்கவில்லை. எவ்வாறாயினும், இது சுமார் 2000 ஆண்டுகள் பழமையானது என்று கருதப்படுகிறது. மேலும் இது பற்றிய குறிப்புகள் பண்டைய புத்தகங்களான "நாரத்-பஞ்ச் ராத்ரா" மற்றும் " சிவ புராணம் " ஆகியவற்றில் உள்ளன. கோண்ட் பேரரசின் ஆட்சியாளர்களால் பந்தாவ்கர் கோட்டை கட்டப்பட்டது என்று அப்பகுதி நாட்டுப்புறக் கதைகள் தெரிவிக்கின்றன. கோண்ட் மன்னர்களின் சந்ததியினர் இன்னும் கோட்டைக்கு அருகில் வசிக்கின்றனர். கோண்ட் மன்னர்கள் 12 தலாப் எனும் சிறு குளங்களை கட்டினர், அவற்றில் சில மட்டுமே தற்போது உள்ளன. இந்த கோட்டையின் கட்டுமானமும் கட்டிடக்கலையும் கோண்ட் மன்னர்கள் கட்டிய பிற கோட்டைகளைப் போன்று அமைந்துள்ளது.  
பந்தாவ்கர் கோட்டையின் மலையிலிருந்து வேன்கங்கா நீரோடை உருவாகிறது. கோண்டி மொழியில், வேன் என்பது குடும்பப்பெயர் என்றும் கங்கா என்பது தூய்மையான நீரோடை என்று மொழிபெயர்க்கப்படுகிறது. கோண்ட் மன்னர்களின் குடும்பப்பெயரான *பாண்ட்ரோ* "வேன்கங்கா" என்பதிலிருந்து தோன்றியிருக்கலாம் என்று கூறப்படுகிறது. பந்தாவ்கர் கோட்டை அதன் பெயரை இப்பகுதியின் மிக முக்கியமான மலையடிவாரத்தில் இருந்து பெற்றது. இது இலங்கையைக் கண்காணிக்க இராமர் தனது சகோதரர் இலட்சுமணருக்கு வழங்கப்பட்டதாகக் கூறப்படுகிறது. எனவே பந்தாவ்கர் பெயர் பெற்றது.(பந்தாவ் என்றால் சகோதரர், *கர்* என்றால் கோட்டை*).*  
கோசாம்பி மற்றும் பர்குட் இடையே பயணிக்கும் வணிகர்களுக்கான வணிக மையமான பந்தாவ்கர் கோட்டை பர்தாவதி என்றும் அழைக்கப்பட்டது. கலாச்சுரி வம்சத்தின் போது இது "ஹைஹே க்ஷேத்ரா" என்று அழைக்கப்பட்டது. இந்த இடத்தைப் பயன்படுத்திய வாகாடக வம்சத்தால் பல்வேறு கல் எழுத்துக்கள் எழுதப்பட்டன. கற்களை வெட்டுவதன் மூலம் அந்த இடத்தை அவர்கள் வாழ்வாதாரமாக்கினர். பந்தாவ்கருக்கு அருகிலுள்ள பமானியா மலையில் கோட்டையின் சில இடிபாடுகள் உள்ளன. மேலும் பல சிற்பங்களும் நாணயங்களும் பந்தாவ்கர், பிஜாரியா, மாலாவிற்கு அருகிலுள்ள கிராமங்களில் உள்ளன. அவை இராச்சியத்தின் பொருளாதார மற்றும் கலை நிலைமையை நிரூபிக்கின்றன. கரண் தியோவின் ஆட்சியில் (விக்ரம் சம்வத் 1245-1260), கஹோரா இராச்சியத்தின் தெற்குப் பகுதியின் தலைநகராக பந்தாவ்கர் இருந்தது.  
மீன் மற்றும் ஆமை போன்ற விஷ்ணுவின் ( *அவதாரம்* ) மறுபிறப்புகளை சித்தரிக்கும் சில சிலைகள் உள்ளன. மலையில் *ராணி தலாப்* (இராணிகள் குளம்) என்ற குளம் மற்றும் *தற்கொலை புள்ளி* என்று ஒரு பார்வைப் பகுதி உள்ளது.  
கோட்டையிலிருந்து திரும்பிச் செல்லும் வழியில் விஷ்ணுவின் பிரமாண்டமான சிலை துயில் கொள்ளும் நிலையில் காணலாம். இது *சேஷ் ஷாய்* என்று அழைக்கப்படுகிறது. பந்தாவ்கர் என்ற வார்த்தையின் அர்த்தமாக இலட்சுமண் கோட்டை மற்றும் செதுக்கப்பட்ட கல் *ஷேஷ் ஷாய்* ஆகியவை இந்த பெயரின் தோற்றத்திற்கு மேலதிக ஆதாரங்களையும் வழங்குகிறது.
# பந்தாவ்கர் கோட்டை

## வரலாறு

கிமு 3 ஆம் நூற்றாண்டைச் சேர்ந்த மெளரிய<nowiki/>ர்கள், 3 ஆம் -5 ஆம் நூற்றாண்டைச் சேர்ந்த வாகாடகா ஆட்சியாளர்கள், 5 ஆம் நூற்றாண்டைச் சேர்ந்த செங்கர்கள், 10 ஆம் நூற்றாண்டிலிருந்து கலாச்சுரிஸ் என பல்வேறு வம்சாவளியினர் கோட்டையினை ஆட்சி புரிந்தனர். 13 ஆம் நூற்றாண்டில் இருந்து 1617 வரை, பாகேல்கள் பொறுப்பேற்றனர். பந்தாவ்கரிலிருந்து, மகாராஜா விக்ரமாதித்ய சிங் தனது தலைநகரை ரேவாவுக்கு மாற்றினார். கடைசியாக வசித்தவர்கள் 1935 இல் கோட்டையை விட்டு வெளியேறினர்.
# மிருதுளா கார்க்

**மிருதுளா கார்க்** (பிறப்பு 25 அக்டோபர் 1938) இந்தியாவைச் சேர்ந்த எழுத்தாளர் ஆவார். இவர் இந்தி, ஆங்கிலம் ஆகிய மொழிகளில் எழுதுகிறார். புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 30 புத்தகங்களை வெளியிட்டுள்ளார். ஆங்கில மொழியில் மூன்று புத்தகங்களை வெளியிட்டுள்ளார். மிருதுளா கார்க் சாகித்திய அகாதமி விருதைப் பெற்ற எழுத்தாளர் ஆவார்.
# மிருதுளா கார்க்

## வாழ்க்கை

மிருதுளா கார்க் 1938 ஆம் ஆண்டில் பிரித்தானிய இந்தியாவில் கொல்கத்தாவில் பிறந்தார். இவர் இந்தி மொழியின் பிரபலமான எழுத்தாளர் ஆவார். இவர் இந்தியில் புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 27 புத்தகங்களை வெளியிட்டுள்ளார். அவற்றில் மூன்று புத்தகங்களை ஆங்கிலத்தில் எழுதியுள்ளார். இவர் 1960 ஆம் ஆண்டில் பொருளாதாரத்தில் முதுகலைப் பெற்றார். மேலும் டெல்லி பல்கலைக்கழகத்தில் மூன்று ஆண்டுகள் பொருளாதாரம் கற்பித்தார்.  
இவரது புதினங்கள் வழக்கத்திற்கு மாறான எழுத்து நடை, கருப் பொருட்களின் துணிச்சல் என்பன விமர்சகர்களாலும், இரசிகர்களாலும் பாராட்டுக்களைப் பெற்றுள்ளன. மிருதுளாவின் புதினங்கள் மற்றும் சிறு கதைகள் ஜெர்மன், செக், சப்பானிய மற்றும் ஆங்கிலம் போன்ற பல வெளிநாட்டு மொழிகளிலும், இந்திய மொழிகளிலும் மொழிப் பெயர்க்கப்பட்டுள்ளன. கட்டுரையாளரான இவர் சுற்றுச்சூழல், பெண்களின் பிரச்சினைகள், குழந்தை அடிமைத்தனம் மற்றும் இலக்கியம் குறித்து எழுதுகின்றார். 1985 ஆம் ஆண்டு முதல் 1990 ஆம் ஆண்டிற்கு இடையில் கொல்கத்தாவில் இருந்து வெளிவந்த ரவிவர் இதழில் பரிவர் என்ற பதினைந்து வார கட்டுரையும், 2003 ஆம் ஆண்டு தொடக்கம் 2010 ஆண்டுக்கு இடையில் இந்தி மொழியில் வெளியான இந்தியா டுடே பத்திரிகையில் கட்டாக் என்ற மற்றொரு கட்டுரையும் எழுதினார்.  
1990 ஆம் ஆண்டில் அமெரிக்காவின் கலிபோர்னியா-பெர்க்லி பல்கலைக்கழகத்தில் உள்ள தெற்காசிய ஆய்வுகள் மையத்தின் ஆராய்ச்சியாளராக இருந்தார். பல்கலைகழகங்களிக்கும், மாநாடுகளுக்கும் இந்தி இலக்கியம் மற்றும் விமர்சனம் மற்றும் பெண்களுக்கு எதிரான பாகுபாடு குறித்து பேச யூகோஸ்லாவியா (1988), ஐக்கிய அமெரிக்கா (1990 மற்றும் 1991), செருமன் (1993) ஆகிய நாடுகளுக்கு சென்றார். யப்பான் (2003), இத்தாலி (2011), டென்மார்க் மற்றும் உருசியா (2012) ஆகிய நாடுகளுக்கும் அழைக்கப்பட்டார். இவரது விரிவுரைகள், ஆவணங்கள் மற்றும் கதைகள் பல்வேறு பன்னாட்டு பத்திரிகைகளில் தொகுக்கப்பட்டுள்ளன.
# மிருதுளா கார்க்

## விருதுகளும், மரியாதைகளும்

1988 ஆம் ஆண்டில் சாகித்ய சன்மன் விருது இந்தி அகாதமியினால் வழங்கப்பட்டது. 1999 ஆம் ஆண்டில் சாகித்ய பூசன் விருது, 2001 ஆம் ஆண்டில் நியூயார்க் மனித உரிமைகள் கண்காணிப்பகத்தினால் துணிச்சலான எழுத்துக்கான ஹெல்மேன்-ஹேமெட் கிராண்ட் மரியாதை என்பன வழங்கப்பட்டன. 2003 ஆம் ஆண்டில் சுரினாமில் உள்ள விஸ்வ இந்தி சம்மேளத்தினால் இலக்கியத்திற்கான வாழ்நாள் பங்களிப்புக்காக கௌரவிக்கப்பட்டார். 2004 ஆம் ஆண்டில் இந்தியில் சிறந்த புனைக் கதைக்கான வியாஸ் சன்மன் விருது, 2013 ஆம் ஆண்டில் மில்ஜுல் மான் என்ற புதினத்திற்கான சாகித்திய அகாதமி விருதைப் பெற்றுக் கொண்டார். 2016 ஆம் ஆண்டில் ராம் மனோகர் லோஹியா சம்மன் விருது, குவாலியர் ஐடிஎம் பல்கலைக்கழகத்திலிருந்து "ஹானோரிஸ் கவ்சா" விருது என்பன வழங்கப்பட்டன.
# கால்சியம் பாசுப்பைடு

**கால்சியம் பாசுப்பைடு** *(Calcium phosphide)* என்பது Ca3P<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியத்தின் பல்வேறு வகையான பாசுப்பைடுகளில் கால்சியம் பாசுப்பைடும் ஒன்றாகும். Ca2 + நேர்மின் அயனியும் P3− எதிர்மின் அயனியும் சேர்ந்து உருவான ஓர் உப்பு போன்ற பொருள் என இச்சேர்மம் விவரிக்கப்படுகிறது. மற்றும் சில கால்சியம் பாசுப்பைடுகள் CaP, CaP3, Ca2P2 மற்றும் Ca5P8 போன்ற வாய்ப்பாடுகளை கொண்டுள்ளன. கால்சியம் பாசுப்பைடு செம்பழுப்பு நிறத்துடன் படிகத் தூள் அல்லது சாம்பல் கட்டிகளின் தோற்றத்தைக் கொண்டுள்ளது. தீமூட்டும் பயன்பாட்டிற்கான கால்சியம் பாசுப்பைடு போட்டோபோர் என்ற வர்த்தகப் பெயரிலும் கொறிக்கும் விலங்கு கொல்லியாகப் பயன்படுத்தப்படும் பாசுப்பைடு பாலிடனோல் என்ற வர்த்தகப்பெயரிலும் கிடைக்கின்றன . கால்சியம் பாசுப்பைடு 1600 பாகை செல்சியசு வெப்பநிலையில் உருகுகிறது. கரைவதற்குப் பதிலாக நீருடன் அபாயகரமாக வினையில் ஈடுபட்டு கால்சியம் ஐதராக்சைடையும் பாசுப்பீனையும் கொடுத்து சிதைவடைகிறது.
# கால்சியம் பாசுப்பைடு

## தயாரிப்பும் கட்டமைப்பும்

கால்சியமும் பாசுபரசும் சேர்ந்து இச்சேர்மம் உருவாகிறது  
:Ca<sub>3</sub>(PO<sub>4</sub>)<sub>2</sub> + 8 C → Ca<sub>3</sub>P<sub>2</sub> + 8 CO  
அறை வெப்பநிலையில் காணப்படும் Ca<sub>3</sub>P<sub>2</sub> சேர்மத்தின் கட்டமைப்பை எக்சுகதிர் படிகவியல் ஆய்வுகள் உறுதிபடுத்தவில்லை. உயர்வெப்பநிலையில் இரியட்வெல்து சீராக்க நுணுக்கம் இதை வரையறுக்கிறது.
Ca<sup>2+</sup> மையங்கள் எண்முக வடிவத்தில் உள்ளன.
# கால்சியம் பாசுப்பைடு

## பயன்கள்

உலோக பாசுப்பைடுகள் கொறிக்கும் விலங்குகளை அழிக்கும் கொல்லியாகப் பயன்படுத்தப்படுகின்றன. உணவு மற்றும் கால்சியம் பாசுபைடு ஆகியவற்றின் கலவையானது கொறித்துண்ணிகள் சாப்பிடக்கூடிய இடத்தில் வைக்கப்படுகிறது. கொறித்துண்ணியின் செரிமான அமைப்பில் உள்ள அமிலம் பாசுப்பைடுடன் வினைபுரிந்து நச்சு வாயுவான பாசுப்பீனை உருவாக்குகிறது. பொதுவான வார்பரின்-வகை இரத்த உறைவுத் தடுப்பிகளை எதிர்க்கும் சக்தி கொண்ட எலிகள் உள்ள இடங்களில் இந்த பூச்சிகளைக் கட்டுப்படுத்தும் முறை பயன்படுத்தப்படலாம். துத்தநாகப் பாசுப்பைடு மற்றும் அலுமினியம் பாசுபைடு போன்ற சேர்மங்கள் கால்சியம் பாசுப்பைடு போன்ற பூச்சிக்கொல்லிகளாகப் பயன்படுகின்றன.  
கால்சியம் பாசுப்பைடு பட்டாசுத் தொழிலிலும் பயன்படுத்தப்படுகிறது. கண்னி வெடிகள், சுயமாகப் -பற்றவைக்கும் கடற்படை வெடிபொருட்கள் மற்றும் பல்வேறு நீர்-செயல்படுத்தப்பட்ட வெடிமருந்துகளிலும் இச்சேர்மம் பயன்படுத்தப்படுகிறது.. 1920 மற்றும் 1930 ஆம் ஆண்டுகளில் , சார்லசு கிங்சுபோர்ட் சிமித் கால்சியம் கார்பைடு மற்றும் கால்சியம் பாசுப்பைடு ஆகியவற்றின் தனித்தனி மிதக்கும் வீச்சுக்குண்டுகளை பத்து நிமிடங்கள் வரை நீடித்த கடற்படை எரியூட்டுகளாகப் பயன்படுத்தினார். ஒரு மூடிய கொள்கலனில் . எலும்புகளை சிறுநீரில் கொதிக்க வைத்து தயாரிக்கப்படும் கால்சியம் பாசுப்பைடு பண்டைய கிரேக்க வெடிகளின் ஒரு உட்பொருளாக இருந்தது என ஊகிக்கப்படுகிறது .  
கால்சியம் பாசுப்பைடு என்பது கால்சியம் கார்பைடில் உள்ள ஒரு பொதுவான அசுத்தமாகும், இதன் விளைவாக உற்பத்தியாகும் பாசுபீனால் அசுத்தமானதாக மாறும் அசிட்டிலீனை இது தன்னிச்சையாக பற்றவைக்கக்கூடும் .
# கால்சியம் பாசுப்பைடு

## பாதுகாப்பு

அமிலங்கள் அல்லது தண்ணீருடனான தொடர்பில், இவ்வேதிப் பொருள் பாசுப்பீனை வெளியிடுகிறது. பாசுப்பீன் நச்சுத்தன்மை வாய்ந்தது மற்றும் உடனடியாக பற்றிக்கொள்ளக் கூடியது ஆகும். எனவே பாசுப்பீன் மூலம் என்று வகைப்படுத்தப்படுவதால் இதை கையாள்வதில் எச்சரிக்கை அவசியம் வேண்டும்.
# கிளெம் ஹில்

**கிளெமென்ட்** " **கிளெம்** " **ஹில்** (Clement "Clem" Hill 18 மார்ச் 1877 5 செப்டம்பர் 1945) ஒரு முன்னாள் ஆத்திரேலிய துடுப்பாட்ட வீரர் ஆவார். இவர் 1896 மற்றும் 1912 க்கு இடையில் ஒரு மட்டையாளராக 49 தேர்வுத் துடுப்பாட்டப் போட்டிகளில் விளையாடி 3.412 ஓட்டங்களை எடுத்தார். அதில் அதிகபட்சமாக 191 ஓட்டங்களை எடுத்தார். இவர் பத்து தேர்வுத் துடுப்பாட்டப் போட்டிகளில் ஆத்திரேலிய அணியின் தலைவராக இருந்தார், அதில் ஐந்து போட்டிகளில் வென்றார், ஐந்து போட்டிகளில் தோல்வியடைந்தார். இவர் ஓய்வு பெற்ற சமயத்தில் தேர்வுத் துடுப்பாட்ட வீரர்களில் அதிக ஓட்டங்கள் எடுத்த வீரரான ஹில் 3,412 ஓட்டங்கள் எடுத்தார். இது அந்தச் சமயத்தில் உலக சாதனையாக கருதப்பட்டது. இவர் சராசரியாக 39.21 ஓட்டங்களை எடுத்தார். 1902 ஆம் ஆண்டில், ஒரு நாட்காட்டி ஆண்டில் 1,000 தேர்வுத் துடுப்பாட்ட ஓட்டங்களை எடுத்த முதல் மட்டையாளர் ஹில் ஆவார். இது 45ஆண்டுகள் முறியடிக்கப்படாமல் இருந்தது. 1900-01 ஆம் ஆண்டில் தெற்கு ஆத்திரேலியாவுக்காக நியூ சவுத் வேல்ஸுக்கு எதிராக 365 ரன்கள் எடுத்ததே இவரின் அதிக பட்ச ஓட்டமாகும்.மேலும், தென் ஆத்திரேலிய துடுப்பாட்டச் சங்கம் 2003 ஆம் ஆண்டில் இவரது நினைவாக அடிலெய்ட் ஓவலில் ஒரு கிராண்ட்ஸ்டாண்ட் என்று பெயரிட்டது, மேலும் இவர் 2005 இல் ஆத்திரேலியத் துடுப்பாட்ட ஹால் ஆஃப் ஃபேமில் சேர்க்கப்பட்டார் .தேர்வுத் துடுப்பாட்டப் போட்டிகளில் 252 போட்டிகளில் விளையாடி 17, 213 ஓட்டங்களை எடுத்தார். இதில் 365 * இவரின் அதிகபட்ச ஓட்டமாகும்.
# கிளெம் ஹில்

## ஆரம்ப கால வாழ்க்கை

ஹில் 1877 ஆம் ஆண்டு மார்ச் 18 ஆம் தேதி தெற்கு ஆத்திரேலியாவின் அடிலெய்டில் ஹென்றி ஜான் ஹில் (ஜான் என்று அழைக்கப்பட்டார்) மற்றும் இவரது மனைவி ரெபேக்கா, நீ சாண்டர்ஸாகியோருக்கு மகனாகப் பிறந்தார். இவர் ஹென்றி ஹில் எம்.எச்.ஏவின் பேரன் ஆவார். துடுப்பாட்டத்தில் பெரிதும் ஈடுபட்ட ஒரு குடும்பத்தில் எட்டு மகன்கள் மற்றும் எட்டு மகள்களில் ஒருவராக கிளெம் இருந்தார். கென்ட் கவுண்டி துடுப்பாட்டச் சங்கத்திற்கு எதிரான போட்டியில் இவரது தந்தை வடக்கு அடிலெய்டு துடுப்பாட்ட அணி சார்பாக நூறு ஓட்டங்களை எடுத்தார். (102 ஆட்டமிழக்காதவர் ) இவரே அடிலெய்ட் ஓவலில் முதல் நூறு ஓட்டங்கள் அடித்ததாக கூறப்படுகிறது. மற்ற ஆறு சகோதரர்கள் தெற்கு ஆத்திரேலியாவுக்காக விளையாடினர், 1912-13ல் ஒரே அணியில் மூன்று ஹில் சகோதரர்கள் பல போட்டிகளில் விளையாடியுள்ளனர்.  
கிளெமின் தந்தை மெதடிஸ்ட் தேவாலயத்தில் செல்வாக்கு உள்ளவராக இருந்தார். கிளெமை உள்ளூர் மெதடிஸ்ட் பள்ளியான பிரின்ஸ் ஆல்பிரட் கல்லூரியில் கல்வி கற்க அனுப்பினார். கல்லூரிகளுக்கு இடையிலான போட்டிகளில் இவர் கலந்துகொண்டார். ஹில் தனது 13 ஆம் வயதில் தனது முதல் கல்லூரி போட்டியில் இழப்புக் கவனிப்பாளராகவும் மட்டையாளராக 10 ஆவது வீரராகக் களம் இறங்கினார்.16 ஆவது வயதில், இவர் கல்லூரிக்கு இடையேயான போட்டியில் 360 ஓட்டங்கள் எடுத்தார். இது பள்ளி மாணவர் அளவில் சாதனையாகக் கருதப்பட்டது. இதற்கு முன்னர் ஜோ டார்லிங் என்பாரின் சாதனையினை இவர் முறியடித்தார். இதுபோன்ற, ஆபத்தான ஹூக் ஷாட்டை தொடர்ந்து விளையாடினால், இவரை பள்ளி லெவன் வெளியேற்றுவதாக பள்ளியின் விளையாட்டு ஆசிரியர் அச்சுறுத்தினார்.
# மேற்கு ஜுராங்

**மேற்கு ஜுராங்** (**Jurong West)** என்பது, ஒரு திட்டமிடல் பகுதி மற்றும் சிங்கப்பூரின் மேற்கு பிராந்தியத்தில் அமைந்துள்ள குடியிருப்பு நகரம் ஆகும். ஜுராங் மேற்கு, வடக்கில் தெங்கா, கிழக்கில் ஜுராங் கிழக்கு, தெற்கில் பூன் லே மற்றும் முன்னோடி சிங்கப்பூர் மற்றும் மேற்கில் மேற்கத்திய நீர் நீர்ப்பிடிப்பு ஆகியவற்றுடன் எல்லைகளைப் பகிர்ந்து கொள்கிறது.  
முதலில் வனப்பகுதியாக இருந்த ஜுராங் மேற்கு, வீட்டுவசதி மற்றும் மேம்பாட்டு வாரியத்தின் (எச்.டி.பி.) இலட்சியத்தின் கீழ் விரைவான வளர்ச்சியை அடைந்து வருகிறது.